
R E F E R A T   D E   A P R O B A R E
privind aprobarea pierderilor tehnologice pentru anul 2022 în serviciul
public de alimentare cu energie termică furnizată de către
S.C. Termica Brad S.A
		


	Conform prevederilor art. 40 alin. 3 din Legea nr. 325/2006 privind  serviciul public de termoficare „Pierderile tehnologice se aprobă de autoritatea administrației publice locale, având în vedere o documentație, elaborată pe baza bilanțului energetic, întocmită de operatorul care are și calitatea de furnizor și avizată de autoritatea competentă”.
	În vederea aprobării pierderilor tehnologice pentru anul 2022 în serviciul public de alimentare cu energie termică furnizată de către S.C. Termica Brad S.A, această societate, prin adresa nr. 3287/22.09.2023, înregistrată la Primăria Municipiului Brad sub nr. 45726/22.09.2023, a transmis „Raportul sintetic referitor la performanțele  termoenergetice ale sistemului de transport și distribuție al agentului termic din cadrul SACET BRAD, pentru cele două sezoane de încălzire aferente anului 2022”, elaborat de către S.C. ERGONEXERGO S.R.L. Petroșani –  auditor termoenergetic avizat  de către A.N.R.E. .
	Solicitarea S.C. Termica Brad S.A. este însoțită de Avizul nr. 40/13.09.2023 al Președintelui Autorității Naționale de Reglementare în Domeniul Energiei prin care s-a  avizat documentația privind pierderile tehnologice utilizate la calculul prețurilor și tarifelor energiei termice întocmită de către S.C. Termica Brad S.A. pe baza bilanțului energetic în SACET din municipiul Brad, județul Hunedoara, pentru anul 2022, elaborat de către S.C. Ergonexergo S.R.L. Petroșani.
Conform prevederilor art. 43 alin. 6 din Legea nr. 325/2006 a serviciului public de alimentare cu energie termică, republicată cu modificările și completările ulterioare,  „Pierderile tehnologice luate în calcul la aprobarea tarifelor pentru serviciul de transport şi distribuţie a energiei termice se aprobă de autoritatea administraţiei publice locale, având în vedere o documentaţie întocmită de operatorul care are şi calitatea de furnizor şi elaborată pe baza bilanţului energetic realizat de o persoană fizică sau juridică autorizată de autoritatea de reglementare competentă; documentaţia este supusă unui aviz din partea autorităţii de reglementare competente”.
Astfel, am inițiat prezentul proiect de hotărâre prin care am  propus aprobarea pierderilor tehnologice  pentru anul 2022 în serviciul public de alimentare cu energie termică furnizată de către S.C. Termica Brad S.A. .
	Pierderilor tehnologice pentru anul 2022 în serviciul public de alimentare cu energie termică furnizată de către S.C. Termica Brad S.A. sunt:
A)  a. - pierderi tehnologice de energie termică în rețeaua de transport de 23,46 % (6062,952 MWh/an);
                 b. -  pierderi tehnologice de energie termică în rețeaua de distribuție de 9,87 % (1954,141 MWh/an).
B)  a. pierderi reale de energie termică în rețeaua de transport de 23,19 % (5597,822 MWh/an);
                b. pierderi reale de energie termică în rețeaua de distribuție de 3,89 % (722,826 MWh/an),  conform Anexei care va face parte integrantă din  hotărâre.
În contextul celor de mai sus supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile  art. 43 alin. 6 din Legea nr. 325/2006 privind serviciul public de termoficare, republicată cu modificările și completările ulterioare, ale art. 5^2, art. 6, art. 7 și art. 8 din O.G. nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, cu modificările și completările ulterioare, precum și ale art. 129 alin. 1, alin. 2 lit. d și alin. 7 lit. n din O.U.G. nr. 57/2019 privind Codul administrativ, cu modificările şi completările ulterioare.

